Millioner til Aalborg Aalborg Kommune har modtaget 34 millioner kroner af EU. Aalborg deltager i "Archimedes", et EU-projekt mellem seks europæiske byer. Det skriver P4 Nordjylland. Formålet er at skabe bæredygtig og miljøvenlig transport. - Der er sat en tidsramme på fire år med start fra i dag, og så skulle blandt andet cykelmotorvejen gerne stå der, siger teknik- og miljørådmand, Mariann Nørgaard. Biobrændsel til bybusser Reduktion af CO2udslip er også på programmet for Aalborg Kommune. Det er planen, at en del af de mange millioner, også skal anvendes til at Aalborgs bybusser skal køre på biobrændsel.

Referat:
En motorvej til cyklister fra midtbyen og ud til universitet. Aalborg Kommune har fået 34 millioner kroner af EU, til at skabe bæredygtig og miljøvenlig transport.